Document ID: /roh_data/filtered/fineweb-2-filterrobots_roh.jsonl.gz/1614

Durant quest temp ha el emprendì d’enconuscher collavuraturs, cussedents e parents da quels. Vitiers è la lavur administrativa vegnida, surtut las finanzas. L’atun èsi da far il budget e l’entschatta da l’onn èsi da serrar giu quint.
Passa 100 collavuraturs
Diego Deplazes è responsabel per las chasas da tgira a Mustér ed a Sedrun (Tgèsa S. Vigeli). En tut lavuran passa 100 persunas en il center da sanadad Puntreis.
Suenter 100 dis en uffizi na possian ins betg dir bler, ma la lavur saja multifara ed interessanta.
Dapli lavur ils proxims mais
Ed ils proxims mais datti anc dapli lavur, perquai che la Tgèsa S. Vigeli vegn serrada la fin d’avrigl 2017. Perquai stoppian els guardar per bunas schliaziuns per persunal e cussedents.
Avant sia plazza nova ha Diego Deplazes manà durant 6 onns la Curatella professiunala Surselva.